MUNICIPIUL CRAIOVA

CONSILIUL LOCAL AL MUNICIPIULUI CRAIOVA



HOTĂRÂREA NR.385
 Consiliul Local al Municipiului Craiova, întrunit în şedinţa extraordinară din data de 06.10.2010;

Având în vedere raportul nr.132523/2010 întocmit de Direcţia Servicii Publice prin care se propune modificarea Hotărârii Consiliului Local al Municipiului Craiova nr.360/2008 referitoare la aprobarea asocierii municipiului  Craiova, cu Judeţul Dolj şi cu municipiile, oraşele şi  comunele din judeţul Dolj, în vederea înfiinţării  Asociaţiei de Dezvoltare Intercomunitară de Gestionare a Deşeurilor „ECODOLJ”;  


În temeiul art.11, art.36 alin.2 lit.e şi alin.7 lit.c, coroborate cu prevederile art.45 alin.2 lit.f şi art.61 alin.2 din Legea nr. 215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea Contractului de Asociere încheiat între municipiul  Craiova, Judeţul Dolj şi municipiile, oraşele şi  comunele din judeţul Dolj, în vederea înfiinţării  Asociaţiei de Dezvoltare Intercomunitară de Gestionare a Deşeurilor „ECODOLJ”, prevăzut în anexa nr.2 la Hotărârea Consiliului Local al Municipiului Craiova nr.360/2008, conform anexei care face parte integrantă din prezenta hotărâre.
Art.2.  Se împuterniceşte Primarul Municipiului Craiova să semneze actul adiţional de modificare a Contractului de Asociere prevăzut la art.1 din prezenta hotărâre.

Art.3. Primarul Municipiului Craiova, prin aparatul de specialitate:  Serviciul      Administraţie Publică Locală şi Direcţia Servicii Publice vor aduce la îndeplinire prevederile prezentei   hotărâri.

	     PREŞEDINTE DE ŞEDINŢĂ,
	      CONTRASEMNEAZĂ,

	
	       SECRETAR,

	          Teodor Nicuşor SAS
	       Nicoleta MIULESCU


Anexa la Hotărârea nr.385/2010

Modificări la  Contractul de Asociere încheiat între municipiul  Craiova, Judeţul Dolj şi municipiile, oraşele şi  comunele din judeţul Dolj, în vederea înfiinţării  Asociaţiei de Dezvoltare Intercomunitară de Gestionare a Deşeurilor „ECODOLJ”
· La Capitolul I, art.1 din contractul de asociere se adaugă lit.c având următorul conţinut:

,,c) Punerea la dispoziţia Asocierii a depozitului conform existent la Craiova (Mofleni) pentru a deservirii întregul judeţ pana la epuizarea capacităţii sale."

· La art. Capitolul II, art. 2 lit.g din contractul de asociere se adaugă punctul 4 având următorul conţinut:

„ 4. realizarea in cadrul Proiectului Sistem de Management Integrat al Deseurilor in Judeţul Dolj a următoarelor investiţii:

Construcţia unei staţii de transfer în Municipiul Băileşti, destinata să deservească Părţile, situata pe amplasamentul in suprafaţa de 20.000 mp ce aparţine domeniului public al Municipiul Bailesti, Zona GC2, Tarlaua 228;

· Construcţia unei staţii de transfer în Municipiul Calafat, destinata să deservească Părţile, situata pe amplasamentul in suprafaţa de 3 ha ce aparţine domeniului public al Municipiul Calafat, Tarlaua 126 Parcela 945;

Construcţia unei staţii de transfer în oraşul Filiasi, destinata să deservească Părţile, situata pe amplasamentul in suprafaţa de 0,77 ha ce aparţine domeniului public al Oraşului Filiasi, Tarlaua 114 Parcela 74/2;

Construcţia unei staţii de transfer în Comuna Dobreşti, destinata să deservească Părţile, situata pe amplasamentul in suprafaţa de 3 ha ce aparţine domeniului public al Comunei Dobresti, Tarlaua 79 Parcela 1336;

Construcţia unei staţii de sortare in Municipiul Craiova destinata să deservească Părţile, situata pe amplasamentul in suprafaţa de 5 ha ce aparţine domeniului public al Municipiului Craiova, Tarlaua 53 Parcela 575 - in zona depozit ecologic Mofleni;

· Construcţia unei staţii de compostare in Municipiul Craiova in vederea compostării fracţiei biodegradabile din Municipiul Craiova si in prima perioada de implementare a sistemului de preluare si a deşeurilor verzi din parcuri si grădini din celelalte oraşe si municipii de pe raza întregului judeţ, situata pe amplasamentul in suprafaţa de 5 ha ce aparţine domeniului public al Municipiului Craiova, Tarlaua 53 Parcela 575 - in zona depozit ecologic Mofleni;

Construcţia a 1626 puncte de colectare a deşeurilor in zona rurala (1026) si urbana (600);

· Achiziţionarea de echipamente pentru colectarea separata a deşeurilor menajere reziduale si reciclabile;

· Achiziţionarea de echipamente pentru colectarea deşeurilor biodegradabile verzi (deşeuri din parcuri si grădini);

· Achiziţionarea de unităţi de compostare individuala in zonele rurale;

- Închiderea depozitelor neconforme din următoarele localităţi: Băileşti 1, Băileşti 2, Calafat, Filiaşi, Segarcea - Unirea, Segarcea - Transilvania, Bechet si Dăbuleni;

· Închiderea si ecologizarea spatiilor de depozitare din mediul rural;

·  Asistenta tehnica - campanie de promovare;

· Asistenta tehnica, consultanta si supraveghere de şantier;

· Reevaluarea necesarului de investiţii prevăzute prin Maşter Plan   după efectuarea investiţilor iniţiale

· Dispoziţiile art. 11 din contractul de asociere se modifica după cum urmează:

„Art.11. Serviciile de colectare si transport al deşeurilor de la populaţie si persoane juridice la staţiile de transfer/sortare/compostare, sau depozitul conform, după caz, vor fi atribuite unui singur operator pentru întregul judeţ, cu excepţia Municipiului Craiova pentru care modalitatea de gestiune a serviciului va fi hotărâta de Consiliul Local Craiova. Acest operator va efectua si serviciul de operare al celor patru staţii de transfer construite prin proiect precum si transportul de la acestea la depozitul conform existent.

Pentru atribuirea contractelor de operare pentru staţia de sortare şi staţia de compostare se vor organiza procedurii de atribuire separate pentru fiecare staţie în parte.

· Dispoziţiile art. 14 alin.1 din contractul de asociere se modifica după cum urmează:

"Art.14. (1) Părţile se angajează să sprijine implementarea Proiectului, prin punerea la dispoziţie gratuit, în baza hotărârii consiliului local, a terenurilor pe care urmează să se construiască instalaţiile de deşeuri (terenurile aferente realizării Proiectului). În acest sens, Consiliile Locale ale Municipiul Craiova, Municipiului Calafat, Municipiului Băileşti, Municipiului Filiasi si Comunei Dobresti , vor stabili regimul juridic de bunuri aparţinând proprietăţii publice pe care urmează sa se construiască staţia de sortare, staţia de compostare si cele patru staţii de transfer şi vor acorda Consiliului Judeţean Dolj, dreptul de administrare a terenului respectiv, incluzând posesia, folosinţa şi dispoziţia materială asupra terenului în limita obiectivului de construire şi exploatare a staţiilor de transfer, conform art. 12 din Legea nr. 213/1998 privind proprietatea publică şi regimul juridic al acesteia, în situaţia în care terenurile aparţin domeniului public al respectivei unităţi administrativ-teritoriale."

·  La art. 15 din contractul de asociere se adaugă art.151 si art.152 având următorul conţinut:

„Art.151. - Unităţile administrativ-teritoriale din judeţul Dolj care au beneficiat/beneficiază de finanţare nerambursabila in cadrul Programelor Phare CES respectiv,

· Municipiul Băileşti cu Proiectul „Reabilitarea sistemului municipal existent de colectare si transport deşeuri la nivelul Municipiului Băileşti, judeţul Dolj", exceptând satul Balasan.

· Comuna Cetate cu Proiectul "ECO-SISTEM Cetate - Proiect pentru implementarea unui sistem eficient de gestionare a deşeurilor municipale"

· Comuna Poiana Mare cu Proiectul "Gestionarea deşeurilor menajere, colectare, selectare, transport si închiderea depozitelor de deşeuri menajere necontrolate din comuna Poiana Mare, judeţul Dolj"

· Comunele Goicea, Giurgita, Macesu de Sus, Măceşul de Jos, Cârna, Barca, Bistret, Gighera si Catane asociate in cadrul Asociaţiei primăriilor din sudul Olteniei - APSO in cadrul Proiectului "Dezvoltarea sistemului de colectare selectiva si amenajarea staţiei de transfer in comuna Goicea, judeţul Dolj"

•   Comuna Urzicuţa cu Proiectul "Sistem de colectare selectiva a deşeurilor menajere solide in comuna Urzicuţa"

isi vor respecta drepturile si obligaţiile asumate prin contractele de finanţare încheiate, urmând ca la data încetării obligaţiilor asumate, investiţiile dobândite si serviciile create in urma implementării proiectelor sa fie integrate in Sistemul de Management Integrat al Deşeurilor.

Art.152.- (1) Pentru contractul de delegare privind serviciile de colectare a deşeurilor din zonele de operare arondate fiecărei staţii de transfer, transportul acestor deşeuri până la staţia de transfer aferentă, operarea staţiilor de transfer si transportul de la acestea la depozitul conform existent, precum si operarea staţiei de sortare si compostare, procedurile de licitaţie vor fi iniţiate şi derulate de ADI, in numele si pe seama Consiliilor Locale implicate, cu excepţia Municipiului Craiova. ADI va fi sprijinită în acest proces de către UIP.

(2) Pentru fiecare licitaţie, CJ sau dup a caz, ADI pe baza propunerilor autorităţilor locale implicate, va stabili componenţa Comisiei de Evaluare.

(3) În situaţia în care una sau mai multe unităţi administrativ teritoriale din zona deservită de o staţie de transfer, la data delegării serviciilor publice de salubrizare în condiţiile alin. (1), are în derulare un contract cu un operator, licitaţia pentru delegarea serviciului va fi făcută şi pentru acea unitate administrativ - teritorială, cu menţiunea că operatorul selectat va începe operarea la încetarea contractului existent.

(4) In localităţile in care serviciul de colectare si transport a deşeurilor este delegat, in condiţiile legii, unor operatori de salubrizare, contractele existente de salubrizare dintre operatori si localităţile respective care sunt menţinute, vor fi modificate pentru a putea fi integrate în cadrul Proiectului.

·  Se modifica art.16 care va avea următorul conţinut:

"Art.16. (1)Pentru asigurarea finanţării serviciilor de salubrizare Părţile convin de comun acord ca plata serviciilor sa se realizeze prin tarifare, in baza unui contract de prestări servicii încheiat intre operator si utilizatorul direct.

(2) Colectarea tarifelor de la persoanele fizice si juridice se va face de operatorul căruia i se va delega gestiunea serviciului de colectare si transport a deşeurilor de la generatori la Staţiile de transfer/sortare/compostare; acest operator va încheia contracte cu operatorii staţiilor de sortare, compostare si depozitare, cu excepţia Municipiului Craiova.

(3) Revine in sarcina operatorului căruia i se va delega gestiunea serviciului de colectare si transport a deşeurilor sa vireze operatorilor staţiei de sortare/compostare contravaloarea serviciului de operare pentru aceste staţii.

(4)
Tariful perceput de la populaţie, cu excepţia Municipiului Craiova, va include toate elementele de cost ale Sistemului Integrat de Gestionare a Deşeurilor de la colectare, transfer tratare si eliminare la depozitul conform si va fi aprobat de ADI, în numele şi pe seama unităţilor administrativ-teritoriale deservite.

(5) Nivelul tarifului se stabileşte cu respectarea prevederilor din Decizia de Finanţare, din Acordul de împrumut pentru creditul de co-finanţare şi a prevederilor legale aplicabile.

(6) Utilizatorii non casnici din localităţile urbane si rurale vor achita contravaloarea serviciilor de salubrizare prin tarif.

· După art. 16 se introduce art. 161 care va avea următorul conţinut

"Art. 161. (1) Pentru activităţile de colectare a deşeurilor, transportul acestora la punctele/staţiile de transfer şi exploatarea staţiilor de transfer, tarifele operatorilor precum şi ajustările ulterioare vor fi aprobate de fiecare Consiliu Local direct implicat în derularea respectivei componente a Proiectului, pentru raza sa de competenţă teritorială.

(2) De îndată ce va fi stabilit nivelul unic al tarifelor operatorilor pentru colectarea deşeurilor, transportul acestora la staţiile de transfer şi exploatarea staţiilor de transfer, pentru o zonă de colectare determinată, ADI va aproba acest tarif, în numele şi pe seama unităţilor administrativ-teritoriale deservite. Cu ocazia deliberărilor legate de nivelul unic al tarifelor doar unităţile administrativ-teritoriale pe teritoriul cărora se aplică acest nivelul unic al tarifului vor avea dreptul sa voteze asupra hotărârii ADI de fixare a tarifului.

(3) Părţile se angajează să prevadă în contractele de delegare a gestiunii formule specifice de ajustare a tarifelor pentru colectarea, transportul şi depozitarea deşeurilor la staţiile de transfer şi a tarifului de eliminare la depozitul conform."
PREŞEDINTE DE ŞEDINŢĂ,
Teodor Nicuşor SAS

